OzLabs/hebrew-wiki-articles huggingface dataset:
יחסי ארצות הברית – בוטסואנה

יחסי ארצות הברית–בוטסואנה הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין ארצות הברית לבין בוטסואנה.

על פי דוח המנהיגות העולמית של ארצות הברית לשנת 2012, 79% מאנשי בוטסואנה תומכים בהנהגת ארצות הברית, 8% מתנגדים לה ו-13% אינם בטוחים.

== הסיוע האמריקאי לבוטסואנה ==
ארצות הברית רואה בבוטסואנה פרקליטה של מודל יציבות באפריקה, והיא שותפה חשובה להתפתחות בוטסואנה מאז עצמאותה. חיל השלום האמריקאי חזר לבוטסואנה באוגוסט 2002, תוך התמקדות בתוכניות הקשורות ל-HIV / איידס לאחר שסיים 30 שנות סיוע ממוקד יותר ב-1997. כמו כן, הסוכנות האמריקנית לפיתוח בינלאומי השלימה את השותפות הדו-צדדית עם בוטסואנה ב-1996, לאחר שורת תוכניות מוצלחות תוך שימת דגש על חינוך, הכשרה, יזמות, ניהול סביבתי ובריאות הפוריות. בוטסואנה, לעומת זאת, ממשיכה להועיל יחד עם שכנותיה באזור מיוזמת הסוכנות לדרום אפריקה, שממוקמת כיום בפרטוריה. מועצת השידור הבינלאומית של ארצות הברית (IBB) מפעילה תחנת ממסר מרכזית של קול אמריקה (VOA) בבוטסואנה המשרתת את רוב היבשת האפריקאית.

בשנת 1995 התחיל המרכז לבקרת מחלות (CDC) את פרויקט BOTUSA בשיתוף עם משרד הבריאות של בוטסואנה במטרה לייצר מידע לשיפור מאמצי השליטה בשחפת בבוטסואנה ובמקומות אחרים, לנוכח ההתפשטות של מחלות השחפת ואיידס. במסגרת תוכנית המנהיגות וההשקעה של ממשלת ארצות הברית בשנת 1999, ה-המרכזים לבקרת מחלות ומניעתן, באמצעות פרויקט BOTUSA, ניהלו פרויקטים וסייע לארגונים במאבק נגד מגפת האיידס בבוטסואנה. בוטסואנה היא אחת מ-15 המדינות הממוקדות במסגרת PEPFAR, תוכנית החירום של הנשיא לסיוע באיידס, וקיבלה יותר מ-556 מיליון דולר מאז תחילת התוכנית בינואר 2004 ועד ספטמבר 2011. סיועה של PEPFAR לבוטסואנה, שהסתכם ב-84.4 מיליון דולר בשנת 2011, תורם למניעת איידס וטיפולה.

== הסכמים ==
וושינגטון הבירה.]]
ביולי 2000, חתמו ממשלות בוטסואנה וארצות הברית חתמו על הסכם להקמת אקדמיה בינלאומית לאכיפת חוק (ILEA) בגאבורון. האקדמיה, הממומנת בצורה משותפת, מנוהלת ומאוישת על ידי שני העמים, ומספקת הכשרה למשטרה ולפקידי ממשל מכל רחבי אזור הסהרה. הקמפוס הקבוע של האקדמיה, באוטסה שמחוץ לגבורון, נפתח במרץ 2003. למעלה מ-3,000 אנשי מקצוע בתחום אכיפת החוק באפריקה שמדרום לסהרה קיבלו הכשרה מ-ILEA אשר החלה מאז להציע שיעורים בשנת 2001.

== ייצוג ==
מבין פקידי הממשל האמריקניים הפועלים בבוטסואנה נמנים:
* השגריר - מייקל מרפי.
* סגן מפקד המשלחת - גרגורי שו.
* בכיר הביטחון / נספח הגנה - סגן-אלוף ג'ושוע רייץ (אוגוסט 2010).
* מהמרכז לבקרת מחלות ומניעתן - ד"ר מרגרט דייוויס.
* ממועצת השידור הבינלאומית - צ'ארלס שפרד.
* מהסוכנות לאכיפת החוק הבינלאומי - סטן מורן.
* מחיל השלום - פגי מקלור.

שגרירות ארצות הברית בבוטסואנה ממוקמת בגאבורון.

== ראו גם ==
* יחסי ארצות הברית–דרום אפריקה
* יחסי החוץ של ארצות הברית

== קישורים חיצוניים ==

* [https://history.state.gov/countries/botswana ההיסטוריה של יחסי ארצות-הברית–בוטסואנה]

== הערות שוליים ==
שממית מנומרת

שממית מנומרת (שם מדעי: Eublepharis macularius) היא מין של לטאה מהמשפחה אובלפריים החיה ברמות, ערבות ומדבריות בדרום אסיה באפגניסטן, פקיסטן וצפון-מערב הודו. היא חיית מחמד נפוצה בהרבה בתים.

== מאפיינים ==
שממיות אלה גדולות יחסית. אורכן של הנקבות מגיע ל-18–20 ס"מ ומשקלם 50–70 גרם בעוד הזכרים מגיעים לאורך 20–28 ס"מ ושוקלים 60–80 גרם. הם בעלי כפות רגליים גדולות, הזנב מנופח אך מסתיים בקצה דק והראש עבה ובעל עיניים גדולות עם עפעפיים בולטות. שממיות החיות בטבע נוהגות לאכול את עורם שהם משילים.

השממיות משני הזוויגים בעלות עור גס מכוסה גבשושיות בצבע צהוב מנומר בכתמים שחורים בדומה לנמר או ברדלס לאורך כל הגב והראש, ואילו הזנב בצבע אפור עם גבשושיות שחורות. ראשן מעוטר בצבעי אזהרה אלו כדי להגן על השממית מפני טורפים, הטורפים מאמינים שהשממית רעילה ומתרחקים ממנה.

בשונה משממיות אחרות, שממית זו חסרת בלוטות דביקות ברגליה ואינה יכולה לטפס. היא פעילה בעיקר בשעות הלילה הקרירות יחסית ובהן היא יוצאת לצוד. טרפה כולל בעיקר חרקים כמו צרצרים, תיקנאים וזחלי קמח, וגם כל יצור קטן ממנה. השממית יכולה לאבד את זנבה תחת לחץ, אך תנסה להימנע מכך משום שהזנב אוגר שומן בשעות מחסור. היא יכולה לצום זמן רב, מסתמכת על שומן שאגרה בזנבה. טורפיה העיקריים הם שועלים ונחשים. במקום זה היא משתמשת בהסוואתה או נמלטת במהירות למאורה קטנה.

בטבע, נותרו כמה מאות פרטים בלבד, עקב מלחמות באזורים בהם השממית המנומרת חיה. בשבי השממית משגשגת עקב היותה בעל חיים קל לרבייה ונוח לגידול.

==קישורים חיצוניים==

==הערות שוליים==

קטגוריה:בעלי חיים שתוארו ב-1854
קטגוריה:טקסונים שתוארו בידי אדוארד בליית
קטגוריה:אובלפריים
קטגוריה:הודו: זוחלים
קטגוריה:פקיסטן: זוחלים
קטגוריה:חיות מחמד
קטגוריה:מדבר טאר: בעלי חיים
יו הווארד

יו ויימן הווארד השלישי (באנגלית: Hugh Wyman Howard III; נולד ב-1969) הוא קצין בדימוס בדרגת אדמירל משנה בצי ארצות הברית, בתפקידו האחרון כיהן כמפקד פיקוד הלוחמה המיוחדת של צי ארצות הברית.

==ביוגרפיה==
הווארד הוא בנו של אדמירל בצי ארצות הברית. הוא למד בתיכון באלכסנדריה שבווירג'יניה, וב-1990 סיים תואר ראשון ביחסים בינלאומיים באקדמיה הימית של ארצות הברית, במהלכם היה חבר בנבחרת החתירה של המוסד והתגייס לצי. הוא התנדב ליחידת אריות הים ונהיה ללוחם וקצין ביחידה. לאחר שנדחה פעמיים בניסיונותיו להתקבל לצוות 6 של אריות הים, התקבל ליחידה ב-1998 והוצב בפלגה הירוקה ולאחר תשעה חודשי הכשרה עבר לשרת בפלגת המבצעים האדומה. הוא היה מראשוני הלוחמים שנשלחו לאפגניסטן לאחר פיגועי 11 בספטמבר 2001. ב-2006 מונה למפקד הפלגה האדומה שלחמה תחת פיקודו במלחמת עיראק ובמלחמת אפגניסטן. בשנים 2011 עד 2013 פיקד על צוות 6.

ב-2015 קודם לדרגת אדמירל משנה ומונה לקצין המבצעים והנספח הצבאי בסוכנות הלאומית למודיעין חזותי וגאוגרפי. ב-2016 מונה לעוזר מפקד פיקוד המבצעים המיוחדים המשולבים. באוגוסט 2018 מונה למפקד המבצעים המיוחדים של פיקוד מרכז של ארצות הברית. ב-2020 מונה למפקד פיקוד הלוחמה המיוחדת של צי ארצות הברית. כיהן בתפקיד עד פרישתו באוגוסט 2022.

הווארד בוגר תואר שני בביטחון לאומי ומשאבים לאומיים בדגש על חלל ממכללת המלחמה של הצי, הוא בעל תואר שני במנהל עסקים במסגרת תוכנית TRIUM (מיזם משותף של אוניברסיטת ניו יורק, בית הספר לכלכלה של לונדון ובית הספר הגבוה ללימודי תעשייה וניהול בפריז)

==קישורים חיצוניים==

* [https://www.navy.mil/Leadership/Flag-Officer-Biographies/Search/Article/2236453/rear-admiral-hugh-w-howard-iii/ ביוגרפיה] באתר צי ארצות הברית

==הערות שוליים==

קטגוריה:אדמירלים בצי ארצות הברית
קטגוריה:מפקדי צוות 6 של אריות הים
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מפקדי פיקוד הלוחמה המיוחדת של צי ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1969
אילנית הקוף

אילנית הקוף (שם מדעי: Phyllomedusa sauvagii) הוא מין של דו-חיים ממשפחת האילניתיים, החי ביערות הגשם של אמריקה הדרומית בברזיל, בוליביה, פרגוואי וארגנטינה.
== מאפיינים ==
אילנית זו היא שוכנת עצים מובהקת והיא בעלת זרועות ארוכות ואצבעות חזקות העוזרות לה להיאחז בענפים. אורכה מגיע ל-70–90 מ"מ בזכרים ו-83–96 מ"מ בנקבות. היא בעלת גוף עגלגל בעל עור גבשושי שצבעו ירוק ובעל פסים מעטים לבנים לצידי גופם ועל הבטן. בעורה של אילנית זו ישנם ליפידים רבים, חומצת שתן ובלוטות המפרישות שומנים המגוננים עליה מהשמש, אך הם מופרשים מרגליה והיא צריכה למרוח אותם על גופה כדי להתגונן מהשמש. היא עושה זאת כדי להתחמם כראוי ולהיות פעילה רוב שעות היממה בג'ונגל. למעשה האילנית (שהיא סוג של צפרדע), השתחררה מהצורך להיות בסביבה לחה אך הראשנים צריכים לחיות במים. היא מטילה ביצים על ענף מעל המים והראשנים נופלים אליו בבקיעתם.

האילנית מפרישה מעורה הרבה סוגי פפטידים בעלי הרבה שימושים מדעיים כמו הפפטיד Dermorphin. מצב שימור הצפרדע הוא ללא חשש.

===ראו גם===
*צפרדע הקמבו - קרובתה לסוג

== גלריה ==
<gallery mode=packed>
CAS-Aquarium-Waxy Monkey Tree Frog.JPG
Waxy monkey leaf frog.JPG
WaxingMonekyFrog PhyllomedusaSauvagii.jpg
Makifrosch3 fcm.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1882
קטגוריה:טקסונים שתוארו בידי ז'ורז' אלבר בולנז'ר
קטגוריה:פילומדוסיים
קטגוריה:ברזיל: דו-חיים
קטגוריה:דו-חיים ביער האמזונאס
קטגוריה:דו-חיים רעילים
שמחה בונים ארנפלד

הרב שמחה בונים ארנפלד (בכתיב מיושן: עהרנפלד; תרפ"ט, 1929 – א' בסיוון תשע"ח, 15 במאי 2018) היה אב בית דין קהילת מטרסדורף, ראש ישיבת 'חתן סופר' בבורו פארק, מזקני ראשי הישיבות וחבר מועצת גדולי התורה בארצות הברית.

==קורות חיים==

נולד בעיירה מטרסדורף באוסטריה, לרב שמואל ארנפלד שכיהן כרבה האחרון של העיר מטרסדורף לפני מלחמת העולם השנייה וצאצא של החת"ם סופר, ולבת הרב דוד צבי ארנפלד, ששניהם היו נכדים משותפים של הרב שמחה בונים ארנפלד, בעל "מענה שמחה" שעל שמו הוא נקרא.

בשנת תרצ"ח (1938) עזבה משפחת ארנפלד את אוסטריה לכיוון ארצות הברית.

באותן שנים הלך ללמוד ביחד עם אחיו הרב עקיבא בישיבת תורה ודעת אצל הרב שלמה היימן והיה מתלמידיו הקרובים.

לאחר שפתח אביו את ישיבת "חתן סופר" עבר ללמוד בה.

נישא לשיינא, בתו של אב בית דין טשאקווא, הרב שמואל אברהם זלטנרייך.

בשנת ה'תשי"ח (1958) ייסד אביו בירושלים את השכונה החרדית קריית מטרסדורף. מאז היה מגיע מעת לעת להנהיג גם את הקהילה בישראל, בה הוקמו מוסדות מענה שמחה וישיבת בית שמואל על שם אביו.

לאחר פטירת אביו בחג השבועות תש"ם, מילא את מקומו כגאב"ד מטרסדורף.

מלבד זאת נטל חלק בפעילות מועצת גדולי התורה של ארצות הברית, ופעל רבות בהמשכת נחלת מורשת ותורת ה'חתם סופר', ואף נטל חלק פעיל בהנהגה של יהדות ארצות הברית.

בחודש האחרון לחייו אושפז בבית החולים במצב קשה, ובבית מדרשו 'חתן סופר' מטרסדורף בשכונת בורו פארק בברוקלין נערכו תפילות רבות וחיזוקים להחלמתו, בא' בסיוון תשע"ח נפטר, הלווייתו התחילה בארצות הברית מישיבת חתן סופר בבורו פארק, במעמד רבנים ומאות אנשים, ארונו הובא ארצה ויצא מהיכל ישיבת בית שמואל בקרית מטרסדורף בירושלים שם ספד לו בין השאר אחיינו הרב יצחק יחיאל ארנפלד, ונקבר בהר המנוחות ליד קבר אביו.

==קישורים חיצוניים==
* [https://hamodia.com/2018/05/15/bde-mattersdorfer-rov-harav-simcha-bunim-ehrenfeld-ztl/ הרב שמחה בונים אהרנפלד, זצ"ל] באתר המודיע 
* [http://toladot.blogspot.com/2018/05/blog-post.html?m=1 רבי שמחה בונים ערנפלד זצ"ל] תולדות ושורשים - עצי משפחה

== הערות שוליים ==

קטגוריה:חברי מועצת גדולי התורה בארצות הברית
קטגוריה:משפחת ארנפלד
קטגוריה:בוגרי ישיבת תורה ודעת
קטגוריה:רבנים אורתודוקסים
קטגוריה:משפחת סופר
קטגוריה:אמריקאים שנפטרו ב-2018
לטאת חומה לילפורד

לטאת חומה לילפורד (שם מדעי: Podarcis lilfordi) היא מין של לטאה ממשפחת הלטאיים החיה רק על האיים הבלאריים שבספרד. היא קרובתה לסוג של לטאת החומה האיטלקית. היא מצויה בסכנת הכחדה. את שמה היא קיבלה על שם החוקר תומאס לילפורד ה-4.

== מאפיינים ==
הלטאה מגיעה לאורך מקסימלי של 8 ס"מ, כשמרבית הפרטים קטנים מכך בהרבה. היא בעלת עור קשקשים חום-ירקרק עם כמה פסים לאורך עמוד השדרה, בטן בצבע תכלת, קרם או לבן. לצעירים ישנם לעיתים זנבות כחולים. ללטאה ישנם הרבה תת-מינים ולכל אחד צבע מעט שונה, אף שהם חיים באותם איים.

הלטאה חיה באזורי סלעים, בתות ושדות ברחבי האיים הבלאריים ומגיעה עד החופים. כמה תת-מינים חיים בחורשות קטנות באי קבררה. היא פעילה במשך היום והיא אינה ביישנית ולא מפחדת מאנשים. הלטאות מחפשות במשך היום חרקים, עכבישים וחלזונות אך מגוונת בירקות שונים ובצוף ואבקה מפרחים. מספר פרחים האנדמיים לאי מתבססים על לטאה זו כמין המאביק שלהם, ביניהם אלת המסטיק, קריתמון ימי, שום גבוה, Carlina corymbosa וחבצלת החוף. חלק מהלטאות פיתחו יחסי תלות עם הלוף הריחני Helicodiceros muscivorus. לטאות אלה ניזונות גם משיירי מזון שנאספים בקיני שחפים או בז חופים. בעתות רעב הן לא יהססו לפנות לקניבליזם.

הלטאה נמצאת בסכנת הכחדה בטבע, ככל הנראה עקב הבאה של מינים פולשים לאיים כמו חתולים, חמוס גמדי ובעיקר נחשי כיפה טורפים.

==תת-מינים==
* Podarcis lilfordi lilfordi
* Podarcis lilfordi addayae
* Podarcis lilfordi balearica
* Podarcis lilfordi brauni
* Podarcis lilfordi carbonerae
* Podarcis lilfordi codrellensis
* Podarcis lilfordi colomi
* Podarcis lilfordi conejerae
* Podarcis lilfordi espongicola
* Podarcis lilfordi estelicola
* Podarcis lilfordi fahrae
* Podarcis lilfordi fenni
* Podarcis lilfordi gigliolii
* Podarcis lilfordi hartmanni
* Podarcis lilfordi hospitalis
* Podarcis lilfordi imperialensis
* Podarcis lilfordi isletasi
* Podarcis lilfordi jordansi
* Podarcis lilfordi kuligae
* Podarcis lilfordi nigerrima
* Podarcis lilfordi planae
* Podarcis lilfordi probae
* Podarcis lilfordi porrosicola
* Podarcis lilfordi rodriquezi
* Podarcis lilfordi sargantanae
* Podarcis lilfordi toronis
* Podarcis lilfordi xapaticola

==קישורים חיצוניים==

==הערות שוליים==

קטגוריה:בעלי חיים שתוארו ב-1874
קטגוריה:טקסונים שתוארו בידי אלברט גינטר
קטגוריה:לטאיים
קטגוריה:ספרד: בעלי חיים אנדמיים
קטגוריה:ספרד: זוחלים
אור כוכב

"אור כוכב" הוא סינגל שהוקלט על ידי הזמרת הישראלית שרית חדד. השיר יצא לאור ב-16 בפברואר 2011, כסינגל הרביעי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום ה-27 במצעד של רשת ג', ואף הושמע לראשונה במפגש מעריצים אותו קיימה שרית חדד כמה ימים לפני צאתו הרשמית.

== רקע וכתיבה ==
השיר נכתב על ידי יוסי בן דוד שכתב את להיטה "אהבה בתוכי", הופק על ידי אבי גוטמן והולחן על ידי סאלים סאלאמה. השיר הוא מעין בלדה ים-תיכונית בה חדד מספרת על אהבתה העזה כלפי מישהו שהיא מייחלת להיות איתו.

יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.

== וידאו קליפ ==
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה לויראליות רבה, ונכון ל-25 באוגוסט 2018, מונה הצפיות שלו עומד על כ-3.3 מיליון צפיות, מה שהופך אותו לאחד מהנצפים ביותר מתוך האלבום.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יוסי בן דוד
יפה יפה

"יָפֶה יָפֶה" הוא סינגל שהוקלט על ידי הזמרת הישראלית שרית חדד. השיר יצא לאור ב-19 במרץ 2012, כסינגל שלא מתוך אלבום, על ידי חברת התקליטים אבי גואטה הפקות בע"מ.

השיר זכה להצלחה ועם צאתו כבש את פסגת המצעד של מדיה פורסט, והגיע למקום השלישי ברשת ג'.

== רקע וכתיבה ==
השיר נכתב על ידי דיקלה ומור שלומוביץ, הולחן על ידי דיקלה והופק על ידי רן שם טוב. במקור, תוכנן השיר לתפקד כסינגל הראשון והפותח מתוך האלבום ה-21 של שרית חדד, אך בסוף הוחלט שלא לכלול אותו באף אלבום.

יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.

== וידאו קליפ ==
טרם הוציאה את הוידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה לויראליות נאה, ונכון ל-25 באוגוסט 2018, מונה הצפיות שלו עומד על קרוב למיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שנכתבו על ידי מור שלומוביץ
קטגוריה:שירים שהולחנו על ידי דיקלה
קטגוריה:שירים שהופקו על ידי רן שם טוב
קטגוריה:סינגלים שהגיעו למקום הראשון במצעד העברי של מדיה פורסט
הדיוויזיה ה-246 (ורמאכט)

הדיוויזיה ה-246 (בגרמנית: 246. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
===הדיוויזיה ה-246===
הדיוויזיה הוקמה ב-26 באוגוסט 1939, והועמדה תחת פיקוד אריך דנקה, ובמהלך המערכה בפולין שהתה בחזית המערבית כעתודת הארמייה הראשונה. במהלך המערכה על צרפת לחמה הדיוויזיה כחלק מהקורפוס ה-37 במסגרת הארמייה הראשונה, וביולי 1940 שוחררו כוחות הדיוויזיה. במרץ 1942 גויסו כוחות הדיוויזיה מחדש, והיא הוצבה בצרפת תחת פיקוד הארמייה השביעית, ובפברואר 1942 נשלחה לחזית המזרחית, שם פעלה תחת פיקוד הארמייה התשיעית, ולחמה עמה בקרב רז'ב הראשון ובקרב רז'ב השני. במרץ 1943 הועברה הדיוויזיה תחת פיקוד הארמייה הרביעית, ולחמה עמה בקרב סמולנסק (1943). בספטמבר 1943 הועברה הדיוויזיה תחת פיקוד ארמיית הפאנצר השלישית, ולחמה עמה במהלך מבצע בגרטיון, עד להשמדתה ב-3 באוגוסט 1944.

===דיוויזיית הפולקסגרנדיר ה-246===
ב-15 בספטמבר 1944 הוקמה הדיוויזיה מחדש בבוהמיה כדיוויזיית פולקסגרנדיר, על בסיס דיוויזיית הפולקסגרנדיר ה-565 שהוקמה ב-26 באוגוסט 1944 על בסיס שרידי דיוויזיית מורביה ודיוויזיית הסער ה-78. באוקטובר לחמה הדיוויזיה במהלך הקרב על אאכן כחלק מהקורפוס ה-81 במסגרת הארמייה השביעית, ובמהלך הקרב על הבליטה היא לחמה כחלק מהקורפוס ה-67 במסגרת ארמיית הפאנצר השישית. לאחר מכן לחמה הדיוויזיה בקרבות בגרמניה, וב-8 במאי 1945 נכנעו שרידי הדיוויזיה באברבאך.

==מפקדים==
===הדיוויזיה ה-246===
* אריך דנקה (26 באוגוסט 1939 - 13 בדצמבר 1941)
* מקסימיליאן סירי (13 בדצמבר 1941 - 16 במאי 1943)
* קונרד פון אלברטי (16 במאי 1943 - 12 בספטמבר 1943)
* היינץ פיביג (12 בספטמבר 1943 - 5 באוקטובר 1943)
* וילהלם פאליי (5 באוקטובר 1943 - 20 באפריל 1944)
* קלאוס מילר-בילוב (20 באפריל 1945 - 3 באוגוסט 1944)

===דיוויזיית הפולקסגרנדיר ה-246===
* גרהרד וילק (15 בספטמבר 1944 - נובמבר 1944)
* פטר קרטה (נובמבר 1944 - 1 בינואר 1945)
* ולטר קיהן (1 בינואר 1945 - 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/246ID-R.htm הדיוויזיה ה-246] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/246VGD.htm דיוויזיית הפולקסגרנדיר ה-246] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/565VGD.htm דיוויזיית הפולקסגרנדיר ה-565] באתר lexikon-der-wehrmacht

==הערות שוליים==

246
סוף שבוע בפריז

"סוף שבוע בפריז" הוא סינגל שהוקלט על ידי הזמרת הישראלית שרית חדד. השיר יצא לאור ב-23 במרץ 2011, כסינגל החמישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.

השיר הגיע למקום הרביעי במצעד של רשת ג', והשני במצעד של מדיה פורסט.

== רקע וכתיבה ==
השיר נכתב והולחן על ידי דודי מלכה, והופק על ידי תמיר צור. השיר הוא שיר בסגנון הפופ, המשלב בתוכו גם את סגנון הים-תיכוני. בשיר כשמו, יש אזכור לעיר פריז שבצרפת, והוא מעין שיר אהבה.

עם השיר הופיעה שרית חדד בהיכל מנורה מבטחים. את ההופעה העלתה בהמשך לערוץ היוטיוב.

== וידאו קליפ ==
טרם הוציאה את הוידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל. האודיו זכה לויראליות רבה, ונכון ל-25 באוגוסט 2018, מונה הצפיות שלו עומד על כ-2.6 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי שרית חדד
קטגוריה:שירים בעברית
קטגוריה:שירים שהופקו על ידי תמיר צור
קטגוריה:שירים על פריז
צפרדע קצרת ראש

צפרדע קצרת ראש או צפרדע גשם (שם מדעי: Breviceps) הוא סוג של צפרדעים ממשפחת הברוויסיפיטיים החיות באפריקה הדרומית ובעיקר בדרום אפריקה.

צפרדעים אלה מעוגלות, קצרות רגליים ובעלות גב מנופח ומעוגל והם בעלי דו-צורתיות זוויגית בה הזכרים קטנים בהרבה מהנקבות. הן נראות לעיתים נדירות עקב שהותם מתחת לאדמה או לעלים במשך היום ורק במהלך הלילה הן יוצאות לצוד חרקים שונים ובעיקר נמלים וטרמיטים הנאספים עם לשונם הגדולה. 

הצפרדעים הופכים לראשנים ללא שהייה במים, והם בוקעים בקבוצות ביצים, בשלוליות מתחת לאדמה, עד להתבגרותם. כמו ששמם מציין, הצפרדעים יוצאות החוצה לחפש מזון ברגע שיורד גשם ויש הרבה לחות באוויר.

==מינים==
* Breviceps acutirostris 
* Breviceps adspersus 
* Breviceps bagginsi 
* Breviceps branchi 
* Breviceps fichus 
* Breviceps fuscus 
* Breviceps gibbosus 
* Breviceps macrops 
* Breviceps montanus 
* Breviceps mossambicus 
* Breviceps namaquensis 
* Breviceps poweri 
* Breviceps rosei 
* Breviceps sopranus 
* Breviceps sylvestris 
* Breviceps verrucosus 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1820
קטגוריה:טקסונים שתוארו בידי בלסיוס מרם
קטגוריה:ניאובטרכיה
טריטון אלפיני

טריטון אלפיני (שם מדעי: Ichthyosaura alpestris) הוא מין דו-חי מתת-משפחת הטריטונים שבמשפחת הסלמנדריים והוא המין היחיד בסוגו. בעבר השתייך לסוג טריטון. מין זה מצוי בהרי האלפים בטבע.

אצל טריטונים אלה הזכרים קטנים מהנקבות ואורכם 9 ס"מ, לעומת הנקבות המגיעות לאורך 12 ס"מ. הטריטון בעל גוף לח בצבע כחול כהה עם עמוד שדרה כתום לאורך גבו עד הזנב. הצידיים לבנים ומכוסים בנקודות שחורות והבטן אדומים והראש בהיר, מכוסה בנקודות ובעל שק גרון זהוב. לאחר עונת ההזדווגות הטריטונים משנים צבע לחום מוסווה.

הטריטון חי בטבע במרכז אירופה ובדרום אירופה, אך הגיע גם לחצי האי האיברי ולצפון איטליה. הוא מצוי באזורי הרים ויערות הרריים וגם בפארקים וגנים לאומיים. בחורף הם נכנסים לתרדמת חורף וכשהם מתעוררים באביב הם מתחילים להתרבות בבריכות ההרריים הקרים.

כמו רוב הדו-חיים הראשנים גדלים במים ואחר כך עולים ליבשה. הטריטון אוכל חיות קטנות יותר כמו חרקים, תולעים ושבלולים בעזרת לשונו הדביקה.

==קישורים חיצוניים==

==הערות שוליים==

קטגוריה:טקסונים שתוארו בידי ג'וזפוס ניקולאוס לאורנטי
קטגוריה:סלמנדריים
קטגוריה:ספרד: דו-חיים
קטגוריה:דו-חיים יחידים בסוגם
קטגוריה:בעלי חיים שתוארו ב-1768
קטגוריה:צרפת: דו-חיים
קטגוריה:בעלי חיים בהרי האלפים
בוצ'ייקוב

בוצ'ייקוב (בבלארוסית: Бачэйкава, בצ'ייקבה; ברוסית: Бочейково, בוצ'ייקובו) הוא יישוב במחוז ויטבסק בבלארוס, הוא ממוקם 22 ק"מ מביישינקוביץ הסמוך לנהר אולה הזורם אל הדווינה.

== היסטוריה ==
הכפר נזכר לראשונה בשנת 1460 כשהוא בבעלותה של אצולת ימנטוביצ'ה. העיר נחרבה ונהרסה פעמים רבות, כמו נשרפה בשנת 1654 במהלך מלחמת רוסיה-פולין.

אחר חלוקת פולין בשנת 1793 עבר היישוב לשלטון האימפריה הרוסית. בעת שליטת האימפריה הרוסית היישוב הפך לעיר יריד מחוזית, והיו מתקיימים בה ירידים שלוש פעמים בשנה. בשנת 1886 היו בעיר 250 איש (29 בתי אב) לפי מפקד האוכלוסין.

מאחר שהכפר בוצ'ייקוב עמד על הדרך הראשית מ ל החליט הצאר ניקולאי להקים בו ביצורים אזוריים, תוכנית שלא יצאה אל הפועל.

בסתיו 1918 כבשו הגרמנים את בוצ'ייקוב.

לפני מלחמת העולם השנייה התגוררו בכפר 432 איש. במהלך המלחמה הנאצים שרפו 87 בתים.

==הקהילה היהודית==

בעיירה זו התקיימה קהילה יהודית. במקום בית עלמין יהודי.

== קישורים חיצוניים ==

* [https://ru.wikisource.org/wiki/ЕЭБЕ/Бочейков בוצ'ייקוב] ביברייסקיה אנציקלופדיה 
* 

== הערות שוליים ==

קטגוריה:מחוז ויטבסק: יישובים
צפרדע סוף צבועה

צפרדע סוף צבועה (שם מדעי: Hyperolius marmoratus) היא מין צפרדע קטנה ממשפחת ההיפרוליים החיה בדרומה של אפריקה.

אורך צפרדע זו 2.5–3.5 סנטימטר והיא בעלת עור לח בצבעים המתחלפים במהלך הלילה, אז הם בולטים יותר כשיש פחות טורפים. צבע הצפרדע ירוק חיוור עם נקודות לבנות על הגב ובלילה הצבע יכול להיות שחור מפוספס בצהוב ולבן והרגליים אדומות. מתחת לגרום הצפרדע מנפחת שק גרוני גדול מאוד ביחס למידותיה ויכולה להרעיש מאוד. הזכרים בעיקר פולטים קריאות בעונת הרבייה, כדי למשוך נקבות, המחפשות את הזכר הרועש ביותר. הם עולים על צמחי מים שונים כמו קנה וסוף ועליהם קוראים. ההזדווגות נערכת על הגבעולים ולאחר מכן הנקבה מטילה במים שורות ביצים שקופות.

הצפרדע נפוצה במגוון בתי גידול הכוללים יערות, סוואנות, ערבות עשב, ביצות, נהרות קטנים, אגמים ואפילו בכפרים וגנים עירוניים בדרומה של אפריקה בדרום אפריקה, מלאווי, מוזמביק, סווזילנד, זימבבואה, בוצואנה, לסוטו וטנזניה.

==ראו גם==
*צפרדע סוף מצויה
==קישורים חיצוניים==

== הערות שוליים ==

קטגוריה:היפרוליים
קטגוריה:מזרח אפריקה:דו-חיים
קטגוריה:אפריקה הדרומית: דו-חיים
ריקלין ושות

ריקלין ושות היא תוכנית אקטואליה ששודרה בערוץ עכשיו 14, בהגשת שמעון ריקלין עד 19 במאי 2024.

התוכנית עלתה לאוויר באוגוסט 2018. בעבר הוגשה התוכנית במתכונת משותפת, שמעון ריקלין ואראל סג"ל. לאחר מכן הגיש ריקלין את התוכנית לצדו של ינון מגל, והחל מ-19 במאי בוטלה התוכנית, ובמקומה עלתה התוכנית ריקלין וסג"ל בשנית.

== מבנה התוכנית ==
התוכנית מאופיינת בראיונות ופובליציסטיקה. שני המגישים מביעים לרוב עמדות ימניות-שמרניות, אולם יש הקפדה לארח בעלי עמדות המייצגות את הצד השני ולעיתים אף את הקיצוניים שבהם. בתוכנית מתארחים פוליטיקאים ואנשי ציבור, ומופיעים בה זרים וישראלים.

ב-7 בנובמבר 2018 הודיע סג"ל כי הוא עוזב את ערוץ 20, ואת מקומו בתוכנית החליף ינון מגל. בהתאם לכך, שונה שם התוכנית ל"ריקלין&מגל". ב-23 ביולי 2019 עבר מגל להגיש את תוכנית "הפטריוטים" בערוץ, ושמה של התוכנית מותגה ל"ריקלין ושות" במסגרת ערוץ עכשיו 14.

== קישורים חיצוניים ==
*[https://www.now14.co.il/tochniot_meleot/ריקליןסגל/ דף התוכנית], באתר עכשיו 14
*
*
*

== הערות שוליים ==

קטגוריה:תוכניות חדשות ואקטואליה
קטגוריה:עכשיו 14: תוכניות וסדרות
חפרית אוסטרלית

חפרית אוסטרלית (שם מדעי: Notaden) הוא סוג של חסרי זנב ממשפחת המיובטרכיים החיים רק בצפון ובמרכז יבשת אוסטרליה. בסוג ארבעה מינים.
== מאפיינים ==
מיני החפרית מזכירים בצורתם את צפרדע הגשם מדרום אפריקה או את החפריות או החפריות האמריקאיות אך קרובים יותר לקרפדות ולאילניות. אורכם עד 7 ס"מ וגופם עגלגל מאוד ו"בולע" את ראשם כשצווארם קצר ביותר. הרגליים קצרות והעור יבש ובעל יבלות בולטות, כשלחלק מהמינים יש הפרשות רעילות ממנו.

הצפרדעים חיות באזורים שונים ביבשת אך נחות בתרדמה מתחת האדמה בעונות החמות. ברגע שיורד גשם הצפרדעים יוצאות לאכול פרוקי-רגליים כמו נמלים ולהתרבות. את הביצים הם מטילות מתחת לאדמה, שם לח יותר מהקרקע הצחיחה.

==מינים==
* Notaden bennettii
* Notaden melanoscaphus
* חפרית מדבר אוסטרלית (Notaden nichollsi)
* Notaden weigeli

==קישורים חיצוניים==

קטגוריה:בעלי חיים שתוארו ב-1873
קטגוריה:טקסונים שתוארו בידי אלברט גינטר
קטגוריה:מיובטרכיים
חכאי שוט

מודל של חכאי שוט
חכאי שוט (שם מדעי: Gigantactinidae) היא משפחת דגי גרם מסדרת החכאים השוכנים במצולות האוקיינוסים. השם ניתן להם עקב ה"חכה" הארוכה שלהם, שאורכה לעיתים פי ארבע משאר גופם. (מילולית: gigas - גדול, aktis - קרן, כלומר "גדולי-קרן"). כמו מרבית החכאים לא ידוע עליהם הרבה, מאחר שהם חיים בעומק רב.

לחכאי שוט ראשים קטנים עם פיות גדולים וחכה גדולה וארוכה מאוד שבקצה איבר זוהר בנהורנות. לנקבות ראש מוארך ופיות קטנים, מה שמקל על זיהוים. החכאים חיים בעומקים אך חלקם נצפים לעיתים בעומק רדוד, כנראה בחיפושם אחרי מזון כמו דגים קטנים וסרטנים.

==מיון==
*משפחה חכאי שוט (Gigantactinidae)
**סוג Gigantactis
***מין Gigantactis balushkini
***מין Gigantactis elsmani
***מין Gigantactis gargantua
***מין Gigantactis gibbsi
***מין Gigantactis golovani
***מין Gigantactis gracilicauda
***מין Gigantactis herwigi
***מין Gigantactis ios
***מין Gigantactis kreffti
***מין Gigantactis longicauda
***מין Gigantactis longicirra
***מין Gigantactis macronema
***מין Gigantactis meadi
***מין Gigantactis microdontis
***מין Gigantactis microphthalmus
***מין Gigantactis paxtoni
***מין Gigantactis perlatus
***מין Gigantactis savagei
***מין Gigantactis vanhoeffeni
***מין Gigantactis watermani
**סוג Rhynchactis
***מין Rhynchactis leptonema
***מין Rhynchactis macrothrix
***מין Rhynchactis microthrix

==קישורים חיצוניים==
* ניו יורק טיימס, [https://www.haaretz.co.il/science/2023-11-29/ty-article/.premium/0000018c-1758-d5be-af9f-3fd9480e0000?gift=4f0924d1c8a84341bf62d65eb3559a14 חוקרים גילו שחכאי השוט מעדיף לחיות כשהוא על הגב], הארץ 29 בנובמבר 2023

קטגוריה:חכאים
דב בריש אשכנזי

הרב דב בר (בעריש) אשכנזי (ה'תקס"ב בערך, 1800 בערך – י"ד באדר ה'תרי"ב, מרץ 1852) היה רב הקהילות היהודיות בסלונים ובלובלין, פוסק הלכה ומפרשני התלמוד הירושלמי.

==תולדות חייו==
נולד בלוצק שבווהלין לר' משה, בנו של הרב אברהם אריה אשכנזי (רבה של לוצק), בנו של ר' דוד מירוטשוב, בנו של רבי צבי הירש אשכנזי, "החכם צבי". מצד אחר היה נינו של רבי פרץ אויערבאך, בעל "פאר הלכה". כבר מגיל צעיר ניכר בכשרונותיו, וכבר בגיל צעיר, עוד בטרם התמנה לרב, היה משיב לשאלות הלכתיות, ואף בענייני עגונות. 

בשנת ה'תקצ"ה, בגיל 33 בערך, החל לכהן כרב וראש ישיבה בסלונים, ועל אף היותו "מתנגד", היה בקשרים טובים עם הקהילה החסידית הגדולה שישבה בעיר. בשל העוני הכבד ששרר בקהילה היהודית, הורה להקים חנויות בחזית בית הכנסת הגדול, שכל רווחיהן ילכו לקרנות הצדקה. בסלונים סבל ממריבות עם קבוצת יהודים תקיפים, אשר באו לידי ביטוי בהלנת שכרו וקיצוצו ופגיעות שונות במעמדו וסמכותו. בעקבות כך, הכריז בשנת ה'ת"ר על התפטרות לאלתר מן התפקיד, צעד שעורר סערה ואבל בקהילה. מיד למחרת בבוקר עזב עם משפחתו את סלונים, אולם לאחר שהתרחק מעט מן העיר הפצירו בו מלוויו (שחלקם נמנו על התקיפים שפגעו בו) שיחזור לעיר, ושלחו את העגלון שהסיעו חזרה לעיר לבשר על שובו. ואכן, שב הרב אשכנזי לעיר למשך ארבע שנים נוספות. 
בשנת ה'תקצ"ו, שימש כבורר מטעם מדפיסי דפוס סלאוויטא החסידי במחלוקת עם דפוס ראם מווילנה על הדפסת הש"ס.

בשנת ה'תר"ד, בהיותו כבן 42, החל לכהן כרבה של לובלין, במקום קרוב משפחתו הרב משולם זלמן אשכנזי שנפטר. 
קיים קשרי הלכה עם גדולי הרבנים בדורו, בהם הרב חיים דוידזון, הרב ברוך מרדכי ליבשיץ ועוד. 
נפטר ממחלה קשה בי"ד באדר, פורים ה'תרי"ב, בהיותו כבן חמישים, ונקבר בלובלין. את מקומו ירש קרוב משפחתו הרב יהושע השל אשכנזי (בנו של הרב משולם זלמן). 
לא העמיד צאצאים משום שבתו היחידה, שהייתה נשואה לבן משפחתו של ר' עקיבא איגר, נפטרה בעודו בחיים, ושתי בנותיה היחידות מעט לאחריה.

==חיבוריו==
ר' דב בעריש הכין את חיבוריו לדפוס וכתב הקדמות לחלקם, אך לא הספיק להדפיסם. מספר שנים לאחר פטירתו הודפסו ספריו על ידי אחיו ר' אברהם אריה אשכנזי בוורשה: 
*[http://www.hebrewbooks.org/pdfpager.aspx?req=1291&pgnum=1 נודע בשערים] – שו"ת, חידושים על מסכת גיטין ועל הלכות גיטין, כללי רובא וחזקה וחידושים על התורה. ה'תרי"ט. 
* נודע בשערים מהדורה תנינא – שו"ת, חידושים על מסכת יבמות ודרשות. ה'תרכ"ד. 
* [http://www.hebrewbooks.org/pdfpager.aspx?req=7520&pgnum=1 שערי ירושלמי] – חידושים על התלמוד הירושלמי והגהות על התלמוד הבבלי והלכות הרי"ף. ה'תרכ"ו. 
* הגיה והכין לדפוס את שו"ת ר' עקיבא איגר, יחד עם בנו הרב שלמה איגר.

==לקריאה נוספת==
* יהודה לייב ביאלר, רבי דוב בעריש אשכנזי, בתוך: נחמן בלומנטל ומאיר קוז'ן (עורכים), אנציקלופדיה של גלויות כרך ה': לובלין, תל אביב ה'תשי"ז, עמ' 157-162. 
* קלמן ליכטנשטיין ויחזקאל רבינוביץ' (עורכים), פנקס סלונים, כרך א', תל אביב ה'תשכ"ב, פרק יט, עמ' נ-נג. 
*שלמה ברוך ניסנבוים, לקורות היהודים בלובלין, ה'תר"ס, עמ' 126-127. 
* ישראל אברהם גרינבוים, חכמי פולין, ירושלים ה'תשס"ט, עמ' קגב-קכג. 
* נחמן שמן, לובלין עמ' 83-85, טורונטו, 1951 (ביידיש).

==הערות שוליים==

קטגוריה:מחברי ספרי שו"ת
קטגוריה:פרשני התלמוד הירושלמי
קטגוריה:רבנים פולנים
קטגוריה:לובלין: רבנים
קטגוריה:סלונים: רבנים
קטגוריה:נפטרים ב-1852
תאודור פון ואטר

תאודור פון ואטר (בגרמנית: Theodor Freiherr von Watter; 5 בנובמבר 1856 – 22 בינואר 1922), היה גנרל גרמני, שפיקד על כוחות במלחמת העולם הראשונה.

==ביוגרפיה==
===תחילת הקריירה===
פון ואטר נולד ב-5 בנובמבר 1856, בגמינד השוואבית שהשתייכה לממלכת וירטמברג. בשנת 1874 הוא התגייס לצבא הגרמני הקיסרי, והצטרף לרגימנט הרגלים ה-125 (וירטמברג ה-7 - פרידריך השלישי, קיסר גרמניה). בשנת 1890 הוא הועלה לדרגת האופטמן, ומונה למפקד פלוגה ברגימנט הרגלים ה-126 (וירטמברג ה-8 - פרידריך הראשון, הדוכס הגדול של באדן). בשנת 1893 הוא מונה לקצין האג"ם של הדיוויזיה ה-31, ובשנת 1895 מונה לקצין האג"ם של הדיוויזיה ה-26 (וירטמברג ה-1). בנובמבר 1895 הוא הועלה לדרגת מיור, ובשנת 1896 הוא מונה למפקד הגדוד ה-3 ברגימנט הגרנדירים ה-123 (וירטמברג ה-5 - קרל הראשון, מלך וירטמברג) באולם. בשנת 1898 הוא מונה לקצין האג"ם של הקורפוס ה-13 (וירטמברג), ובשנת 1902 הוא הועלה לדרגת אוברסט-לויטננט ומונה לקצין האג"ם של הקורפוס ה-2. בשנת 1905 הוא הועלה לדרגת אוברסט ומונה למפקד רגימנט הרגלים ה-114 (באדן ה-6 - פרידריך השלישי, קיסר גרמניה), ובשנת 1907 הוא מונה למפקד רגימנט הרגלים ה-119 (וירטמברג ה-1 - המלכה אולגה). בשנת 1909 הוא הועלה לדרגת גנרל מיור ומונה למפקד החטיבה ה-56, ובשנת 1912 הועלה לדרגת גנרל לויטננט ומונה למפקד הדיוויזיה ה-39.

===מלחמת העולם הראשונה ואחריתו===
עם פרוץ מלחמת העולם הראשונה היה פון ואטר מפקד הדיוויזיה ה-39, ולחם עמה כחלק מהקורפוס ה-15 בפיקוד ברתולד פון דיימלינג, אשר היה חלק מהארמייה השביעית בפיקוד יוזיאס פון הרינגן, בקרב מילוז ובקרב לורן. ב-1 בספטמבר 1914 הוא מונה למפקד הקורפוס ה-14, ובסוף ספטמבר הועבר הקורפוס תחת פיקוד הארמייה השישית באזור אראס, שם לחם בקרב אראס (1914). בקרב ננסי-אפינל, בקרב הראשון על האן, במרוץ אל הים ובקרב איפר הראשון. ב-9 במרץ 1915 הוא מונה למפקד הקורפוס ה-13, אשר הועבר באותה העת לחזית המזרחית, שם לחם כחלק מהארמייה התשיעית בקרבות השונים. באותה שנה נלקחו יחידות מהקורפוס להקמת הקורפוס האלפיני, שהשתתף בקרבות הנהר איזונצו, ובמסגרתו קיבל ארווין רומל את עיטור הפור לה מריט. בשנת 1916 חזר הקורפוס לחזית המערבית, ולחם בקרב שמפאן השני כחלק מפלגת ארמייה ארעית, שכללה גם את הקורפוס ה-15 והקורפוס הבווארי ה-2. לאחר מכן לחם הקורפוס בקרב על הסום, שם הועלה פון ואטר ב-18 באוגוסט 1916 לדרגת גנרל חיל הרגלים, ובשנת 1917 לחם בקרב קמברה כחלק מהארמייה השנייה. במרץ 1918 פרש פון ואטר מתפקידו בשל מחלה, ובמאי חזר לפקד על הקורפוס, ולחם עמו במתקפת האביב הגרמנית, ולאחר מכן לחם כחלק מהארמייה הרביעית, ובסוף המלחמה הוא נלחם כחלק מפלגת הארמייה C.

לאחר שביתת הנשק, חזר פון ואטר עם חייליו לגרמניה והתגורר בבאדן-באדן, עד למותו ב-22 בינואר 1922.

==ראו גם==
* הקיסרות הגרמנית במלחמת העולם הראשונה

==קישורים חיצוניים==

* [http://www.deutsche-kriegsgeschichte.de/watter_t.html תאודור פון ואטר] 

קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי גייסות בצבא הקיסרות הגרמנית במלחמת העולם הראשונה

קטגוריה:גרמנים שנולדו ב-1856
קטגוריה:גרמנים שנפטרו ב-1922
קנזינגטון (ניו יורק)

ממוזער
קנזינגטון (באנגלית: Kensington) היא שכונה ברובע ברוקלין בניו יורק. השכונה ממקומת מדרום לפרוספקט פארק ולשכונת וינדזור טראס, וגובלת בשכונת בורו פארק ממערב, שכונת פלטבוש ממזרח, ומידווד מדרום.

בקנזיגטון ריכוז יהודי גדול, המורכב מאוכלוסייה אורתודוקסית, ליטאית וחסידית.
ישיבת [[תורה ודעת בשכונה]]

== היסטוריה ==
קנזינגטון יושבה לראשונה במאה ה-17 על ידי חקלאים הולנדיים. התיישבות מחודשת הייתה בשנת 1737 על ידי מתיישבים בריטיים. השכונה קרויה על שם שכונת קנזינגטון שבלונדון. שדרת אושן פארקוויי המחברת בין פרוספקט פארק לקוני איילנד הושלמה סלילתה בשנת 1880.

==== דמוגרפיה ====
לפי מפקד ארצות הברית בשנת 2010 כמות האוכלוסייה עומדת על 36,891, פחות מכמות התושבים בשנת 2000 שעמדה על 36,973. רוב השכונה (47%) מורכב מאוכלוסייה לבנה, אפרו-אמריקאים (6.9%), ועוד קבוצות אתניות אחרות.

==== מוסדות יהודיים בשכונה ====

* ישיבת תורה ודעת

== קישורים חיצוניים ==

קטגוריה:ברוקלין: שכונות
קטגוריה:קהילות יהודיות בארצות הברית
כריסטפורה השלישי, פטריארך גאורגיה

כּרִיסטֵפּוֹרֶה השלישי (בגאורגית: ქრისტეფორე III) או כּריסטוֹפּוֹרוּס השלישי (27 במרץ 1873-10 בינואר 1932) היה הקתוליקוס-פטריארך של כל גאורגיה משנת 1927 ועד למותו בשנת 1932, והארכיבישוף של האפרכיה של טביליסי-מצחתה .

כריסטפורה נולד ככּרִיסטֵפּוֹרֶה צִיצכִּישווִילִי (ქრისტეფორე ციცქიშვილი) בכפר וֵרטקוִיצַ'אלָה שבנפת חרגאולי למשפחת אנשי דת. הוא סיים את לימודיו בסמינר הרוחני של טביליסי בשנת 1895, וכיהן ככומר באובלסט טרנס-כספי , ומאוחר יותר בגאורגיה ביישובים: חידיסתאווי , סוראמי ונַאבַּאחטֵווִי . במקביל הוא לימד תאולוגיה ואת השפה גאורגית. בשנת 1918 הוא למד בחוג להיסטוריה ופילוסופיה באוניברסיטת טביליסי. משנת 1917 היה מעורב באופן פעיל במאבק להשבת מעמד האוטוקפליה של הכנסייה הגאורגית.

ב-18 במרץ 1922 הסמיך אותו אמברוסי כבישוף האפרכיה של מנגליסי ולאחר מכן לבישוף האפרכיה של אורבניסי . לאחר מעצרו של אמברוסי בשנת 1923 הוא כיהן כממלא מקומו עד ל-26 בפברואר 1925. מ-7 באפריל 1925 הוא הועלה בדרגה ומונה לארכיבישוף המטרופוליטני של האפרכיה של סוחומי-אבחזיה . 

לאחר מותו של אמברוסי ב-29 במרץ 1927, הוא מונה לממלא מקומו עד שב-21 ביוני 1927 הוא נבחר לקתוליקוס-פטריארך של כל גאורגיה. הוא הוביל את הכנסייה הגאורגית בתקופה של לחץ כבד מהשלטונות הסובייטיים, וחידש את הקשר עם הכנסייה הרוסית, שהיה מנותק משנת 1917, גם כדי שתוכל להתמודד בהצלחה מול השלטונות הבולשביקיים החילוניים. הוא נמנע מעימות עם הכנסייה הרוסית בנושא לוח השנה היוליאני, שהיה לוח השנה המקובל בכנסייה האורתודוקסית הרוסית.

הוא נפטר ב-10 בינואר 1932 ונקבר בקתדרלת סיוני.

==קישורים חיצוניים==

== הערות שוליים ==

קטגוריה:גאורגיה: דת
קטגוריה:בישופים אורתודוקסים
קטגוריה:ילידי 1873
קטגוריה:נפטרים ב-1932
קרון דשילדס

קרון מאליק דשילדס (באנגלית: Keron Melique DeShields, נולד ב-4 בדצמבר 1992) הוא כדורסלן אמריקאי שמשחק בעמדות הרכז והקלע בקבוצת הירואס דה פלקון מהליגה הוונצואלית..

== קריירה ==

דשילדס החל את קריירת הכדורסל המקצועית שלו בקבוצת לטינה באסקט מליגת המשנה האיטלקית, ב-11 בדצמבר 2016 קלעי שיא עונתי של 30 נקודות בניצחון על קבוצת רג'ו די קלבריה, את העונה סיימה הקבוצה במקום התשיעי ולא העפילה לפלייאוף, דשילדס רשם ממוצעים של 15.5 נקודות, 4.7 ריבאונדים, 3.8 אסיסטים ו1.1 חטיפות למשחק .

ב-11 בספטמבר 2017 חתם לעונה בקבוצת פורטרס יסברני מליגת העל ההונגרית אך כבר בחודש ינואר 2018 התיר את חוזהו וחתם בקבוצת דברצ'ני EAC אף היא מליגת העל ההונגרית.

ב-19 בפברואר 2018 חתם בקבוצת הפועל עפולה מהליגה הלאומית בכדורסל עד סיום העונה, ב-20 במרץ 2018 רשם שיא קריירה של 32 נקודות במשחק הניצחון נגד מכבי הוד השרון .

ב-30 באפריל חתם על חוזה עד סיום העונה בקבוצת אגו רת'ימנו מליגת העל היוונית בכדורסל .

ב-28 ביוני 2018 חתם לשתי עונות בקבוצת מכבי חיפה .

ב-2019 חתם בשיאוליאי מליגת העל הליטאית.

ב-5 במרץ 2020 חתם לעונה בקבוצת הפועל עפולה, שיחק משחק אחד ושוחרר בעקבות התפרצות הקורונה בישראל.

ב 15 ביולי 2020 חתם דשלידס מכבי עירוני רמת גן מהליגה הלאומית.

בדצמבר 2020 שוחרר דשילדס ממכבי עירוני רמת גן בעקבות פציעה.

בספטמבר 2021 חתם דשלידס בסן סברו מהליגה האיטלקית השנייה.

באוגוסט 2021 עבר דשילדס לטורמנדוס מהליגה הוונצואלית.

בינואר 2022 חתם בקבוצת הפועל עפולה.

ביוני 2022 חתם דשלידס בהירואס דה פלקון מהליגה הוונצואלית<ref></ref>.

== קישורים חיצוניים ==

* [http://ibasketball.co.il/league/4039/player/2882709 דף השחקן באתר איגוד הכדורסל] 

==הערות שוליים==

קטגוריה:כדורסלנים אמריקאים
קטגוריה:כדורסלני הפועל עפולה
קטגוריה:כדורסלני מכבי חיפה
קטגוריה:מרילנד: כדורסלנים
קטגוריה:אמריקאים שנולדו ב-1992
בוגאטי דיבו

בוגאטי דִיבוֹ (באנגלית: Bugatti Divo) היא מכונית-על במרכב קופה, שיוצרה על ידי בוגאטי בייצור מוגבל (40 יחידות) בין השנים 2018 ל-2021. היא הוצגה באוגוסט 2018 ב-מונטריי, קליפורניה, ארצות הברית<ref></ref>. יוצרו כ-40 יחידות במחיר של 5,800,000 אירו ליחידה<ref></ref>.

הדיבו קרויה על שם נהג המרוצים אלברט דיבו אשר זכה פעמיים בשנים 1928 ו-1929 במרוץ המכוניות טראגה פרוליו בדגם בוגאטי טייפ 35 .

ב-22 ביולי 2021 הודיעה בוגאטי כי הדגם האחרון נמסר ללקוח האחרון<ref></ref>, ובכך הסתיים רשמית הייצור של הרכב.

== מפרט טכני ==
הדיבו כוללת מנוע בנזין W16 צילנדרים עם ארבעה מגדשי טורבו בנפח 8.0 ליטרים המספק כ-1,500 כוחות סוס ב-6,700 סיבובים לדקה ומומנט מרבי של 163 קילוגרמים. תיבת הילוכים רובוטית בעלת שבעה הילוכים. היא מאיצה מ-0 ל-100 קילומטרים לשעה בתוך 2.4 שניות ומגיעה למהירות מרבית של 380 קילומטרים לשעה.

משקלה הופחת ב-35 ק"ג מהשירון.

== גלריה ==
<gallery widths="220" heights="135">
קובץ:Paris Motor Show 2018, Paris (1Y7A1629).jpg|מבט לפגוש הקדמי
קובץ:Bugatti Divo, Paris Motor Show 2018, IMG 0717.jpg|מבט לפגוש האחורי
קובץ:Bugatti Divo - Mondial de l'Automobile de Paris 2018 - 003.jpg|מבט לצד
קובץ:GIMS 2019, Le Grand-Saconnex (GIMS0956).jpg|מבט לפנים הרכב
קובץ:1929-05-05 Targa Florio Bugatti T35B Foresti.jpg|נהג המירוצים אלברט דיבו במרוץ המכוניות טראגה פרוליו בדגם בוגאטי טייפ 35
</gallery>

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות על
קטגוריה:מכוניות מנוע מרכזי
קטגוריה:דגמי מכוניות שהושקו ב-2018
דיבו
קטגוריה:כלי רכב המיוצרים בצרפת
סלמנדרת שיש טיגרית

סלמנדרת שיש טיגרית (שם מדעי: Ambystoma opacum) היא מין של דו-חי מהמשפחה סלמנדרות חפרפרת החיה במזרח ארצות הברית.

סלמנדרה זו מגיעה לאורך 11 ס"מ בבגרות והיא בעלת עור אפור מפוספס בשחור המזכיר מראה שיש. הזכרים לבנים יותר מהנקבות. זוהי סלמנדרה נמוכה, בעלת גוף מוצק עם קפלי עור בולטים ורגליים קטנות מאוד וזנב גדול. היא אינה רעילה.

סלמנדרות אלה מקימות קבוצות של נקבות הנעות יחד ומבלות את רוב זמנם תחת עצים ואבנים בארצות הברית מדרום ניו אינגלנד עד לצפון פלורידה במזרח ומאילינוי עד טקסס במערב. הן חיות ביערות לחים ואדמות לחות אך הן לא חיות בתוך המים בבגרותם.

הסלמנדרות המתבגרות תוך 6 חודשים מוקדם יותר מסלמנדרות אחרות החיות בתחום מחייתן, לרבות סלמנדרות חפרפרת אחרות, מה שעוזר להם לגדול ולהשמין לפני שראשני שאר המינים מתחרים בהם. הם ניזונים מחרקים כמו זבובים, מרבי רגליים, חלזונות ותולעים אך יגוונו גם בביצי דו-חיים וראשנים, בלי לבחול בקניבליות. הראשנים אוכלים יצורי מים קטנים (זואופלנקטון).

==קישורים חיצוניים==

==הערות שוליים==

קטגוריה:אמביסטומיים
קטגוריה:ארצות הברית: דו-חיים
קטגוריה:בעלי חיים ביערות גשם ממוזגים
NGC 3412

NGC 3412 היא גלקסיית עדשה בקבוצת הכוכבים אריה, הנמצאת במרחק של כ-33.2 מיליון שנות אור ממערכת השמש ושייכת לקבוצת אריה I. הגלקסיה נמצאת כ-10.5 מעלות ממזרח לכוכב הבהיר רגולוס וכ-6 מעלות ממערב-דרום-מערב לכוכב θ באריה. כמעלה מדרום-מערב לה נמצאות שלוש הגלקסיות M105, NGC 3384 ו-NGC 3389, כאשר השתיים הראשונות שייכות גם כן לקבוצת אריה I. 

==היסטוריה==
לגלקסיה בהירות מדרגה 10.54 והיא התגלתה ב-8 באפריל 1784 על ידי האסטרונום ויליאם הרשל, וקיבלה את הציון I.27 בקטלוג הערפיליות שפרסם בשנת 1786, כשהיא מתוארת כבהירה מאוד, עם מרכז מעורפל ובהיר ושני ענפים עמומים שיוצאים ממנה לכיוון צפון-מערב ודרום מזרח. בנו, ג'ון הרשל, צפה בה גם כן מספר פעמים ורשם אותה כערפילית מספר 774 בקטלוג הערפיליות שפרסם בשנת 1833, בו הוא תיאר אותה כבהירה, עגולה עם מרכז שמתבהר בפתאומיות. הוא הכניס אותה לקטלוג הכללי של ערפיליות וצבירי כוכבים תחת הציון GC 2229 ובשנת 1888 ג'ון דרייר הכניס אותה לקטלוג הכללי החדש תחת הציון NGC 3412, כשהיא מתוארת כבהירה, קטנה, מאורכת ומתבהרת באופן חד במרכזה ליצירה של גרעין בהיר.

== תכונות ==
גודלה הזוויתי של NGC 3412 הוא כ-3.7 דקות קשת, שממרחקה שקול לקוטר של כ-35,500 שנות אור, כשליש מקוטרו של שביל החלב. מסתה מוערכת בכ- מסות שמש, כעשירית ממסת שביל החלב, כאשר כשלושה רבעים ממנה היא מסת הכוכבים שבה, והרבע הנותר הוא חומר אפל שטיבו אינו ידוע. בדומה לגלקסיות עדשה אחרות, ב-NGC 3412 יש מעט מאוד מימן חופשי ומסתו מוערכת בפחות מ- מסות שמש, כך שכמעט לא נוצרים בה כוכבים חדשים - רק כ-5 מסות שמש ב-1,000 שנים. המתכתיות של כוכבי הגלקסיה גבוהה פי 2.6 מזו של השמש ואין בה כמעט בכלל אוכלוסייה צעירה של כוכבים, למעט בגרעין שלה.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים אריה
קטגוריה:קבוצת אריה I
קטגוריה:הקטלוג הכללי החדש
אהביני או עזביני

אהביני או עזביני (באנגלית: Love Me or Leave Me) הוא סרט ביוגרפי אמריקאי משנת 1955 בבימויו של צ'ארלס וידור, עם דוריס דיי וג'יימס קאגני בתפקידים הראשיים.

התסריט מבוסס על סיפור חייה של הזמרת ושחקנית הקולנוע רות אטינג שעלתה מדרגת רקדנית פשוטה לזמרת מפורסמת בעזרתו של הגנגסטר מרטין סניידר שהשתלט על חייה.

הסרט זכה בפרס אוסקר לסיפור הטוב ביותר . ג'יימס קאגני היה מועמד לפרס אוסקר לשחקן הטוב ביותר.

מקור שם הסרט בשיר "Love Me or Leave Me" אותו שרה לראשונה רות אטינג במחזמר "Whoopee!" ב-1928.

==תקציר העלילה==
במועדון לילה בשיקגו בשנות ה-20, רוקדות בחורות לפני גברים מיוחמים ולאחר הריקוד בוחר לו כל אחד לרקוד עם הבחורה שמוצאת חן בעיניו תמורת תשלום. בין הרוקדות נמצאת גם רות אטינג (דוריס דיי).

למועדון מגיע בצליעה מהירה מרטין "הצולע" סניידר (ג'יימס קאגני) ביחד עם עוזריו. סניידר הוא בעל עסק חוקי של מכבסה אבל את רוב הונו הוא עושה מגביית דמי חסות. הוא שם עינו על רות וכאשר היא רבה עם אחד הלקוחות הוא מתערב לטובתה ומכריח את בעל המועדון לא לפטר אותה.

רות מחבבת את הפסנתרן המלווה שלה, ג'וני אלדרמן (קמרון מיצ'ל) אך נאלצת להיענות לחיזוריו של סניידר שממנה את עצמו למנהל שלה ובעזרת קשריו הוא משיג לה הופעות במקומות גדולים ומכובדים ולבסוף גם ברדיו.

רות מתפרסמת וסניידר מסדר לה הופעות בשיגיונות זיגפלד בניו יורק. רות נמצאת בשיא הצלחתה ובתמורה היא מסכימה להתחתן עם סניידר.

סניידר מתערב בתהליך ההפקה ורב עם הבמאי. לבסוף הוא משיג לרות חוזה להופיע בסרט בהוליווד. הוא גם מקים מועדון לילה שבו תופיע רות.

העניין מסתבך כשמתברר שהפסנתרן והאחראי על המוזיקה בסרט הוא ג'וני אלדרמן, אהובה לשעבר של רות. סניידר מקנא לרות באופן כפייתי. הוא שונא את אלדרמן ועוקב אחרי שניהם כל הזמן.

רות מבקשת מאלדרמן לעזוב אותה אבל הוא מגיע אליה ובפתח ביתה הם מתנשקים. סניידר אורב להם, יורה באלדרמן ופוצע אותו.

אלדרמן מאושפז אבל מחלים. רות מחליטה לעזור לסניידר ולשחרר אותו ממעצר בערבות. הוא מגיע למועדון ומתרכך כשהוא רואה את רות ששרה "אהביני או עזביני".

==קישורים חיצוניים==

*[https://www.youtube.com/watch?v=eqWZrlNjcHg קדימון אהביני או עזביני], באתר יוטיוב
*[https://www.youtube.com/watch?v=FJsLgdg0rX8 דוריס דיי שרה אהביני או עזביני], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי מטרו גולדווין מאייר
קטגוריה:סרטי דרמה אמריקאיים
קטגוריה:סרטים מוזיקליים אמריקאיים
קטגוריה:סרטי דרמה רומנטית
קטגוריה:סרטי דוריס דיי
קטגוריה:סרטים אמריקאיים משנת 1955
קרפדה זהובה פנמית

קרפדה זהובה פנמית (שם מדעי: Atelopus zeteki) היא מין של קרפדה ממשפחת הקרפדיים האנדמית למדינת פנמה שבאמריקה המרכזית והיא נמצאת בסכנת הכחדה חמורה ולמעשה מאז 2007 היא נכחדה בטבע. שמה המדעי קרוי על שם החוקר ג'יימס זטק (James Zetek). קרפדה זו היא סמל לאומי בפנמה ונחשבת לאחת מהיפות שבצפרדעים במדינה.
== מאפיינים ==
צבע הקרפדה נע בין ירוק בהיר לזהוב בוהק וחלק מהפרטים מפוספסים בפסים שחורים לאורך הגוף ובעיקר על הגב והרגליים. הנקבות גדולות מעט מהזכרים, אורכם 45–63 מ"מ ומשקלם 4–15 גרם והזכרים מגיעים לאורך 35–48 מ"מ ומשקלם 3–12 גרם בממוצע. לקרפדה יש רעל חזק היכול לשתק לב וצבעיה מאותתים על כך שהיא רעילה (אפוסמטיות). הקרפדה יכולה לחיות מעל 12 שנה.

לקרפדה זו יש מנהג לתקשר בעזרת כפות הרגליים, חילוף לשימוש בשק גרון קולני, עקב הנחלים השוצפים שסביבם. הזכרים מנופפים לעבר נקבות אפשריות מעל סלעי נחלים ומחכים להתקרבותם. כמו כן הם מזהירים יריבים באיתותי הנפות רגליים דומות. הקרפדות מחזרות בין ימים לחודשיים ולבסוף הנקבות מטילות ביצים בנחלים.

===מצב שימור===
הקרפדה חיה רק בנחלי יערות הרריים בדרום פנמה, אך האזור בהם הם חיו נכרת לטובת חוות פרטיות, חקלאות, גידול בהמות משק, בנייה ונדל"ן. בנוסף הקרפדה נמצאה בסכנה מצד המחלה התוקפנית כיטרידיומיקוסיס הפוגעת בדו-חיים רבים. כיום הקרפדה נכחדה למעשה בטבע, כשחוקרים מצאו פרטים פגועים מכיטרידיומיקוסיס בשמורה האחרונה בה חיו והחליטו להעביר אותם לשביה. הקרפדה נמצאת ביותר מ-50 מוסדות פרטיים ברחבי פנמה וארצות הברית.

==ראו גם==
*קרפדת מורונה-סנטיאגו - מין קרוב מאותו הסוג.

==קישורים חיצוניים==

* 

==הערות שוליים==

קטגוריה:קרפדיים
קטגוריה:פנמה: בעלי חיים אנדמיים
קטגוריה:בעלי חיים שתוארו ב-1933
צפרדע הכיס

צפרדע הכיס (שם מדעי: Assa darlingtoni) היא מין צפרדע ממשפחת המיובטרכיים החיה רק במזרח אוסטרליה בדרום קווינסלנד וצפון-מזרח ניו סאות' ויילס, והיא ייחודית מבין הצפרדעים בכך שהיא משריצה ולדות שמתפתחים אצלה ב"כיס". צפרדע זו יחידה בסוגה.

אורך הצפרדע עד 2.5 ס"מ וצבעה חום-אדמדם עם כמה כתמים דמויי V לאורך הגב. הראש נמוך והעיניים זהובות-חומות בדומה לגוף. הגוף בעל מבנה מוסווה בין פסולת העלים של קרקע היער. מעל הירך של הזכר ישנו "כיס" גדול בו הצפרדע מגדלת את צאצאיה. הצפרדע זוחלת ולא מקפצת כלל.

הצפרדע מסתתרת בין העלים, הסלעים והגזעים ביערות הגשם והיערות הפתוחים של דרום קווינסלנד וניו סאות' ויילס. הצפרדעים מתרבות על הקרקע והנקבות מטילות בחורי גזעים או מתחת הסלעים או העלים 1–50 ביצים המאוחסנות שם למשך כמה חודשים וההורים שומרים עליהם מטורפים. כשהראשנים בוקעים הזכר מכניס אותם לכיסו ושם הם מתפתחים עד לבגרותם.

==קישורים חיצוניים==

==הערות שוליים==

קטגוריה:בעלי חיים שתוארו ב-1933
קטגוריה:טקסונים שתוארו בידי ארת'ור לאברידג'
קטגוריה:מיובטרכיים
קטגוריה:דו-חיים יחידים בסוגם
קטגוריה:אוסטרליה: דו-חיים
שברולט סדרה D

שברולט סדרה D (באנגלית: Chevrolet Series D) היא מכונית משפחתית אשר יוצרה בגרסה נוספת: רודסטר, מתוצרת יצרנית הרכב האמריקאית שברולט אשר יוצרה בין השנים 1917–1918 (מודל 1918).

==שברולט סדרה D==
דגם ה -"שברולט סדרה D" הייתה המכונית הראשונה בעלת V8 צילינדרים אשר ייצרה "שברולט".

הדגם השני מבית "שברולט" שהורכב בו מנוע V8 צילינדרים יוצר בשנת 1955. 

בשנת 1917 ג'נרל מוטורס רכשה את השליטה ב-"שברולט".

יוצרו יותר מ-400 יחידות מהן 194 יחידות יוצרו בקנדה.

==גרסאות==
* סדאן (Touring) - 4 דלתות (גג מברזנט)
* רודסטר - 2 דלתות

== תמונות ==
<gallery mode="packed" heights="140">
קובץ:1918 Chevrolet (5756388691).jpg | "שברולט סדרה D", דגם 4 דלתות, שנת 1918 
קובץ:Chummy Roadster 3.JPG | "שברולט סדרה D", דגם רודסטר 
קובץ:Chummy Roadster 1.JPG | "שברולט סדרה D", דגם רודסטר 
קובץ:Chummy Roadster 2.JPG | "שברולט סדרה D", דגם רודסטר 
קובץ: 1918 Chevrolet (5756388043).jpg | "שברולט סדרה D", שנת 1918, מבט לתא הנהג
קובץ:Chevrolet Series D V-8.JPG | מנוע V8 צילינדרים, של "שברולט סדרה D" 
</gallery>

==ראו גם==
* שברולט
* שברולט סדרה 490
* שברולט סדרה AA קפיטול

== קישורים חיצוניים ==

* 
* 
* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1917
קטגוריה:מכוניות אמריקאיות
קטגוריה:כלי רכב המיוצרים בקנדה
D
Drive My Car

Drive My Car (תנהג במכונית שלי) הוא שיר של הביטלס, שנכתב בעיקר על ידי פול מקרטני, עם תרומה לירית מאת ג'ון לנון.
השיר פורסם לראשונה בגרסה הבריטית של האלבום Rubber Soul בשנת 1965; שיר זה גם באוסף Yesterday and Today.

== המילים ==
השיר מספר על אישה שהולכת להיות כוכבת קולנוע, והיא מציעה לו את ההזדמנות להיות הנהג שלה, ומוסיפה "ואולי אני אוהב אותך".

כאשר הוא מתנגד כי "סיכוייו" טובים, היא משיבה, "עבודה עבור בוטנים היא טובה / אבל אני יכולה להראות לך זמן יותר טוב."

כאשר הוא מסכים להצעה שלה, היא מודה, "אין לי מכונית וזה שובר לי את הלב / אבל מצאתי נהג וזו התחלה."

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|48
|}

== ביצוע ==

* פול מקרטני - שירה, גיטרה בס, פסנתר, גיטרת סלייד
* ג'ון לנון - שירה
* ג'ורג' האריסון - קולות רקע, גיטרות
* רינגו סטאר - תופים, קאמפאנה, תוף מרים

== קישורים חיצוניים ==

קטגוריה:שירי הביטלס
קטגוריה:שירים באנגלית
קטגוריה:שירים על מיניות
קטגוריה:שירים על מכוניות

== הערות שוליים ==
הדיוויזיה ה-212 (ורמאכט)

הדיוויזיה ה-212 (בגרמנית: 212. Infanterie-Division), הייתה דיוויזיה של הוורמכאט במהלך מלחמת העולם השנייה.

==היסטוריה==
===הדיוויזיה ה-212===
הדיוויזיה הוקמה ב-26 באוגוסט 1939, והועמדה תחת פיקוד ולטר פרידריכס, ובמהלך המערכה בפולין שהתה בחזית המערבית כעתודת הארמייה השביעית. במהלך המערכה על צרפת לחמה הדיוויזיה כעתודת הארמייה ה-16, וביולי 1940 שוחררו כוחות הדיוויזיה. במרץ 1941 גויסו כוחות הדיוויזיה מחדש, והיא הוצבה בצרפת תחת פיקוד הארמייה השביעית, ובאוקטובר 1941 נשלחה לחזית המזרחית, שם פעלה תחת פיקוד הארמייה ה-18, ולחמה עמה במהלך המצור על לנינגרד. ביולי 1944 הועברה הדיוויזיה תחת פיקוד ארמיית הפאנצר השלישית, ולחמה עמה במהלך מבצע בגרטיון ובמהלך המתקפה הבלטית, עד להשמדתה ב-15 בספטמבר 1944.

===דיוויזיית הפולקסגרנדיר ה-212===
ב-17 בספטמבר 1944 הוקמה הדיוויזיה מחדש בשיראץ כדיוויזיית פולקסגרנדיר, על בסיס דיוויזיית הפולקסגרנדיר ה-578 שהוקמה ב-25 באוגוסט 1944 על בסיס שרידי הדיוויזיה ה-212. במהלך הקרב על הבליטה היא לחמה כחלק מהקורפוס ה-80 במסגרת הארמייה השביעית, ולאחר מכן לחמה הדיוויזיה בקרבות בגרמניה, וב-28 באפריל 1945 נכנעו שרידי הדיוויזיה מדרום למינכן.

==מפקדים==
===הדיוויזיה ה-212===
* ולטר פרידריכס (26 באוגוסט 1939 - 15 בספטמבר 1939)
* תאודור אנדרס (15 בספטמבר 1939 - 1 באוקטובר 1942)
* הלמוט ריימן (1 באוקטובר 1942 - 1 באוקטובר 1943)
* קרל קוסקה (1 באוקטובר 1943 - 1 במאי 1944)
* פרנץ זנספוס (1 במאי 1944 - 15 בספטמבר 1944)

===דיוויזיית הפולקסגרנדיר ה-212===
* פרנץ זנספוס (17 בספטמבר 1944 - 1 באפריל 1945)
* מקס אוליך (1 באפריל 1945 - 21 באפריל 1945)
* יובסט פרייהר פון בודנברוק (21 באפריל 1945 - 28 באפריל 1945)

==קישורים חיצוניים==
* [http://www.lexikon-der-wehrmacht.de/Gliederungen/Infanteriedivisionen/212ID-R.htm הדיוויזיה ה-212] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/212VGD.htm דיוויזיית הפולקסגרנדיר ה-212] באתר lexikon-der-wehrmacht
* [http://www.lexikon-der-wehrmacht.de/Gliederungen/Volksgrenadierdivisionen/578VGD.htm דיוויזיית הפולקסגרנדיר ה-578] באתר lexikon-der-wehrmacht

212